b'\n_START_ARTICLE_\nPejzistrat\n_START_SECTION_\n\xc5\xbdivljenjepis\n_START_PARAGRAPH_\nPejzistrat je bil vodja gorjanske stranke, ki je postal znan zaradi uspehov v atensko-megarski vojni okoli leta 565 pr. n. \xc5\xa1t._NEWLINE_561 pr. n. \xc5\xa1t./560 pr. n. \xc5\xa1t. je prevzel oblast v Atenah in postal prvi tiran v zgodovini mesta. Uvedel je osebno telesno stra\xc5\xbeo kijenoscev._NEWLINE_Toda zaradi pritiskov nasprotnikov je \xc5\xbee v prvem letu vladavine pobegnil. Kmalu, \xc5\xa1e istega leta, se je vrnil s pomo\xc4\x8djo arhonta Megaklesa, a je moral spet pobegnili._NEWLINE_Za tretji poskus se je temeljito pripravil. Dobil je podporo Eretrije in davke od rudnikov zlata v Makedoniji in Trakiji je preusmeril v najemni\xc5\xa1ko vojsko. Tako je okoli leta 550 pr. n. \xc5\xa1t. prevzel oblast in se uspel obdr\xc5\xbeati._NEWLINE_Imel je podporo ve\xc4\x8dine prebivalcev Aten, saj je uveljavljal reforme, ki so jim bile v prid. Vzdr\xc5\xbeeval je stalno najemni\xc5\xa1ko vojsko, ki je bila pomemben dejavnik zunanje politike. Pove\xc4\x8dal je delovanje trgovske mornarice v Sredozemlju in dosegel vzpon obrti (predvsem kerami\xc4\x8dni izdelki so postali predvsem znani). V njegovem \xc4\x8dasu so ponovno ustanovili oz. na novo ustanovili kolonije (Sigejon, Hersonez,...)._NEWLINE_Veliko \xc4\x8dasa je posvetil tudi ustvarjanju zavezni\xc5\xa1tev._NEWLINE_Po naravni smrti sta ga nasledila sina Hipias in Hiparh.'